**ΕΛΛΗΝΙΚΗ ΔΗΜΟΚΡΑΤΙΑ Νάουσα**

**ΝΟΜΟΣ ΗΜΑΘΙΑΣ**

**ΔΗΜΟΣ ΗΡΩΙΚΗΣ ΠΟΛΕΩΣ ΝΑΟΥΣΑΣ**

**Γρ.Προμηθειών**

**Προς**

**Δημοτικό Συμβούλιο**

**Θέμα: «Συγκρότηση επιτροπής παρακολούθησης και παραλαβής της σύμβασης για την** προμήθεια πετρελαίου θέρμανσης (ΤΜΗΜΑ 3 : Ε.Σ.Ε. Δευτεροβάθμιας Εκπαίδευσης

Δήμου Νάουσας - ΟΜΑΔΑ 1 Πετρέλαιο Θέρμανσης Δ.Ε. Νάουσας )

**(Σχετική η υπ΄αρ. πρωτ.** 13201/3-5-2024 διακήρυξη**)**

**Έχοντας υπόψη:**

**Τις διατάξεις του άρθρου 221 του Ν.4412/2016 «Όργανα διενέργειας διαδικασιών ανάθεσης και εκτέλεσης δημοσίων συμβάσεων - Εξουσιοδοτική διάταξη», όπως ισχύουν,**

1. Στο πλαίσιο των διαδικασιών ανάθεσης και εκτέλεσης δημοσίων συμβάσεων, τα όργανα που γνωμοδοτούν προς τα αποφαινόμενα όργανα (γνωμοδοτικά όργανα) έχουν ιδίως τις ακόλουθες αρμοδιότητες:

ζ) στο στάδιο της εκτέλεσης γνωμοδοτούν, όπου απαιτείται, για τα θέματα που ανακύπτουν, ιδίως για την παράταση του συμβατικού χρόνου, άλλες τροποποιήσεις της σύμβασης και την έκπτωση του αναδόχου και

3. Με απόφαση της αναθέτουσας αρχής συγκροτούνται γνωμοδοτικά όργανα για συγκεκριμένη σύμβαση ή περισσότερες ή σε ετήσια βάση για τις συμβάσεις που συνάπτει η αναθέτουσα αρχή. Η ύπαρξη οργάνων σε ετήσια βάση δεν αποκλείει τη συγκρότηση οργάνου συγκεκριμένης/ων σύμβασης ή συμβάσεων. Εφόσον τα όργανα συγκροτούνται σε ετήσια βάση, οι διαδικασίες σύναψης και εκτέλεσης δημοσίων συμβάσεων που δεν έχουν ολοκληρωθεί εντός του έτους, συνεχίζονται και ολοκληρώνονται από το ίδιο όργανο. …………………..

4. Με την απόφαση της παρ. 3 εξειδικεύονται οι αρμοδιότητες, ο αριθμός και οι ιδιότητες των μελών, η λειτουργία των οργάνων (επιτροπών κ.λπ.), καθώς και κάθε άλλο αναγκαίο θέμα σχετικά με τα ανωτέρω.

5. Στο στάδιο εκτέλεσης της σύμβασης, ως γνωμοδοτικά όργανα μπορεί να ορίζονται και οργανωτικές μονάδες ενταγμένες στη διοικητική δομή της αναθέτουσας αρχής ή του φορέα που έχει αναλάβει την εκτέλεση της σύμβασης.

6. Για τη συγκρότηση και τη λειτουργία των συλλογικών οργάνων στις αναθέτουσες αρχές, που εμπίπτουν στο πεδίο εφαρμογής [του ν. 2690/1999](https://nomotelia.gr/nservice22/document?documentId=52672) «Κώδικας Διοικητικής Διαδικασίας» (Α' 45), εφαρμόζονται οι σχετικές διατάξεις του ως άνω νόμου. ……..

11. Στις δημόσιες συμβάσεις προμηθειών και παροχής γενικών υπηρεσιών, πέραν των οριζόμενων στην παρ. 1, ισχύουν και τα ακόλουθα:

α) ……..β) Για την παρακολούθηση και την παραλαβή της σύμβασης προμήθειας συγκροτείται τριμελής ή πενταμελής επιτροπή παρακολούθησης και παραλαβής με απόφαση του αρμόδιου οργάνου της αναθέτουσας αρχής ή του φορέα εκτέλεσης της σύμβασης. Εφόσον απαιτούνται ειδικές γνώσεις, ένα τουλάχιστον μέλος της επιτροπής πρέπει να έχει την αντίστοιχη ειδικότητα. Εφόσον μεταξύ των υπηρετούντων στην αναθέτουσα αρχή δεν υπάρχει υπάλληλος με την αντίστοιχη ειδικότητα, η αναθέτουσα αρχή ζητεί τη συνδρομή άλλων φορέων του δημοσίου ή του ευρύτερου δημοσίου τομέα. Το όργανο αυτό εισηγείται για όλα τα θέματα παραλαβής του φυσικού αντικειμένου της σύμβασης, προβαίνοντας σε μακροσκοπικούς, λειτουργικούς ή και επιχειρησιακούς ελέγχους του προς παραλαβή αντικειμένου της σύμβασης, εφόσον προβλέπεται από τη σύμβαση ή κρίνεται αναγκαίο, συντάσσει τα σχετικά πρωτόκολλα, παρακολουθεί και ελέγχει την προσήκουσα εκτέλεση όλων των όρων της σύμβασης και την εκπλήρωση των υποχρεώσεων του αναδόχου και εισηγείται τη λήψη των επιβεβλημένων μέτρων λόγω μη τήρησης των ως άνω όρων. Με απόφαση του αρμόδιου αποφαινομένου οργάνου μπορεί να συγκροτείται δευτεροβάθμια επιτροπή παρακολούθησης και παραλαβής με τις παραπάνω αρμοδιότητες.

Για την εξέταση των προβλεπόμενων ενστάσεων και προσφυγών, που υποβάλλονται ενώπιον της αναθέτουσας αρχής, συγκροτείται ειδικό γνωμοδοτικό όργανο, τριμελές ή πενταμελές (Επιτροπή αξιολόγησης ενστάσεων), τα μέλη του οποίου είναι διαφορετικά από τα μέλη του γνωμοδοτικού οργάνου που είναι αρμόδιο για τα υπόλοιπα θέματα που ανακύπτουν κατά τη διαδικασία εκτέλεσης.

γ) …δ) Για την παραλαβή του τμηματικού ή συνολικού αντικειμένου σύμβασης παροχής υπηρεσιών συγκροτείται τριμελής επιτροπή παραλαβής με απόφαση του αρμόδιου οργάνου της αναθέτουσας αρχής ή του φορέα εκτέλεσης της σύμβασης. ………. Ως μέλη της εν λόγω επιτροπής δύναται να ορίζονται και υπάλληλοι, στους οποίους έχουν ανατεθεί καθήκοντα, σύμφωνα με όσα ορίζονται στο άρθρο 216.

Για την εξέταση των προβλεπόμενων ενστάσεων και προσφυγών, που υποβάλλονται ενώπιον της αναθέτουσας αρχής, συγκροτείται ειδικό γνωμοδοτικό όργανο, τριμελές ή πενταμελές (επιτροπή αξιολόγησης ενστάσεων), τα μέλη του οποίου είναι διαφορετικά από τα μέλη του γνωμοδοτικού οργάνου που είναι αρμόδιο για τα υπόλοιπα θέματα που ανακύπτουν κατά τη διαδικασία εκτέλεσης.

ε) Τα γνωμοδοτικά όργανα της παρούσας παραγράφου συγκροτούνται από υπαλλήλους που υπηρετούν με οποιαδήποτε σχέση εργασίας στον φορέα που διενεργεί τον διαγωνισμό ή σε άλλο φορέα του δημοσίου τομέα και λειτουργούν σύμφωνα με τις γενικές διατάξεις περί συλλογικών οργάνων.

στ) Η επιτροπή της περ. β' γνωμοδοτεί και για ζητήματα τροποποίησης των συμβάσεων προμηθειών, σύμφωνα με το άρθρο 132. ………….

**Τις διατάξεις του άρθρου 72 Ν.3852/2010** «**Αρμοδιότητες οικονομικής επιτροπής δήμων», όπως ισχύουν** παρ.1 ζ) Ασκεί τα καθήκοντα αναθέτουσας αρχής κατά το στάδιο που προηγείται της σύναψης των συμβάσεων έργων, μελετών, υπηρεσιών και προμηθειών, ανεξαρτήτως προϋπολογισμού, πλην των περιπτώσεων της απευθείας ανάθεσης, που υπάγονται στην αρμοδιότητα του Δημάρχου και αποφασίζει για την έγκριση και παραλαβή των πάσης φύσεως μελετών του Δήμου, σύμφωνα με το άρθρο [189](https://nomotelia.gr/nservice22/document?documentId=991864&partId=1581420) [του ν. 4412/2016](https://nomotelia.gr/nservice22/document?documentId=991864) (Α’ 147).

**Τις διατάξεις του άρθρου 65 ν.3852/2010 «Αρμοδιότητες του δημοτικού συμβουλίου», όπως ισχύουν.**

1. Το δημοτικό συμβούλιο αποφασίζει για όλα τα θέματα που αφορούν το δήμο, εκτός από εκείνα που ανήκουν εκ του νόμου στην αρμοδιότητα του δημάρχου ή άλλου οργάνου του δήμου ή το ίδιο το δημοτικό συμβούλιο μεταβίβασε σε επιτροπή του

**Την υπ΄αρ.πρωτ.** 13201/3-5-2024 σχετική διακήρυξη για την προμήθεια «Προμήθεια πετρελαίου θέρμανσης κτιρίων, καυσίμων κίνησης, λιπαντικών και Βελτιωτικών - χημικών παρασκευασμάτων προστασίας αυτοκινήτων, για τα οχήματα, του Δήμου Νάουσας και τα Νομικά του Πρόσωπα» για δύο έτη

**Την με αρ.319/2024 Πράξη του ΣΤ Κλιμακίου** για τον έλεγχο νομιμότητας της διαδικασίας και των σχετικών συμβάσεων

**Την ανάγκη συγκρότησης επιτροπής για την παρακολούθηση και την παραλαβή** της σύμβασης που θα υπογραφεί για το ΤΜΗΜΑ 3 : Ε.Σ.Ε. Δευτεροβάθμιας Εκπαίδευσης

Δήμου Νάουσας - ΟΜΑΔΑ 1 Πετρέλαιο Θέρμανσης Δ.Ε. Νάουσας , της διακήρυξης,

**Προτείνεται**

Η συγκρότηση επιτροπής παρακολούθησης και παραλαβής για τη σύμβαση που θα υπογραφεί για το ΤΜΗΜΑ 3 : Ε.Σ.Ε. Δευτεροβάθμιας Εκπαίδευσης Δήμου Νάουσας - ΟΜΑΔΑ 1 Πετρέλαιο Θέρμανσης Δ.Ε. Νάουσας, της υπ΄αρ.13201/3-5-2024 διακήρυξης, αποτελούμενη από τρία τακτικά και τρία αναπληρωματικά μέλη, ως εξής:

|  |  |  |
| --- | --- | --- |
| **Α/Α** | **Τακτικά μέλη** | **Κλάδος/Ειδικότητα** |
| 1 | Στεφανίδου Αναστασία | ΤΕ Διοικητικού Λογιστικού/ΤΕ Διοίκησης Μονάδων Τοπικής Αυτοδιοίκησης |
| 2 | Πανακάκη Μαρία | ΠΕ Αρχιτεκτόνων Μηχανικών/ ΠΕ Αρχιτεκτόνων Μηχανικών |
| 3 | Σαμαλίκα Χριστίνα | ΤΕ Εποπτών Δημόσιας Υγείας/  ΤΕ Εποπτών Δημόσιας Υγείας |
|  | **Αναπληρωματικά μέλη** | **Κλάδος/Ειδικότητα** |
| 1 | Οικονόμου Λάμπρος | ΔΕ Τηλεφωνητών/ ΔΕ Τηλεφωνητών |
| 2 | Σιαμίδου Ελένη | ΔΕ Διοικητικού Λογιστικού/  ΔΕ Διοικητικού Λογιστικού |
| 3 | Γιαννούλη Αικατερίνη | ΤΕ Διοικητικού Λογιστικού/  ΤΕ Διοικητικού Λογιστικού |

Πρόεδρος της επιτροπής ορίζεται η Στεφανίδου Αναστασία. Αναπληρωτής Πρόεδρος ο Οικονόμου Λάμπρος

Η Επιτροπή είναι αρμόδια για την παρακολούθηση και παραλαβή του αντικειμένου της σύμβασης. Γνωμοδοτεί επίσης για ζητήματα τροποποίησής τους σύμφωνα με το άρθρο 132.

Η Επιτροπή παρακολούθησης και παραλαβής θα έχει διάρκεια από την ανάρτηση της απόφασης στη ΔΙΑΥΓΕΙΑ και θα ισχύει έως την ολοκλήρωση της σύμβασης που θα υπογραφεί.

**Ο Αναπληρωτής του Δημάρχου**

**Ο Αντιδήμαρχος**

Παιδείας, Νεολαίας και Αθλητισμού

#### ΔΑΓΓΑΣ ΣΤΕΛΛΙΟΣ